Transpordiamet

info@transpordiamet.ee

Valge 4 Teie 27.03.2024 nr 11.1-12/24/8800-1

11413, Harju maakond Meie 29.04.2024 nr 4-15/2024/1098-1

Tallinn

**Raplas Kagu tänaval on tegu**

**liikluskorraldusliku nõrkusega**

Tere

Tõite välja Raplas Kagu tänaval liikluskorraldusliku kitsaskoha. Mõistame, et liiklusreeglite ja liikluskorralduse koosmõjul on tegemist mitmeti tõlgendamist võimaldava olukorraga. Lahendusena pakkusite välja, et liiklusruumi tuleks füüsiliselt ümber kujundada, et ohtlikke olukordi vältida.

Pakun lahendusena välja järgmist:

1. liiklusmärk 522 „Ühesuunalise tee lõpp“ koos liiklusmärgiga 382 „Kiiruspiirangu ala 30km/h“ tõsta Kagu tänaval esimese ristmiku ette, kus hetkel on ligipääs Prisma poe parklasse;

2. liiklusmärk 311 „Sissesõidu keeld“ tõsta samuti Kagu tänaval esimese ristmiku ette, et parklast ei oleks lubatud keerata Tallinn-Rapla-Türi maantee suunas.

Selle tulemusena oleks lubatud Kagu tänavale Tallinn-Rapla-Türi maanteelt sisse sõita. Selveri parkla ja Prisma parkla vahel tekiks võimalus sõita ning Tallinna mnt 2 kinnistult saaks samuti parempööret sooritada. Varasemalt on Transpordiamet keelanud Kagu tänavalt Tallinn-Rapla-Türi maanteele sõidu, kuna võib tekkida liiklusohtlikke olukordi kui samaaegselt kõrvalolevast tanklast sooritatakse sisse- ja/või väljasõitu.

Joonis leitav veebiaadressilt <https://xgis.maaamet.ee/xgis2/page/link/Lt4sHn9>. Ootan Teie kommentaare ja seisukohta välja pakutud lahenduse osas.

Lugupidamisega

(allkirjastatud digitaalselt)

Andre-Andy Bernhardt

teede spetsialist

Tel. 5342 3541

andreandy.bernhardt@rapla.ee